CELEX: 62015CN0174
Language: sk
Date: 2015-04-17 00:00:00
Title: Vec C-174/15: Návrh na začatie prejudiciálneho konania, ktorý podal Rechtbank Den Haag (Holandsko) 17. apríla 2015 – Vereniging Openbare Bibliotheken (VOB)/Stichting Leenrecht, za účasti: Nederlands Uitgeversverbond a i.

29.6.2015   
            
            
               SK
            
            
               Úradný vestník Európskej únie
            
            
               C 213/17
            
         Návrh na začatie prejudiciálneho konania, ktorý podal Rechtbank Den Haag (Holandsko) 17. apríla 2015 – Vereniging Openbare Bibliotheken (VOB)/Stichting Leenrecht, za účasti: Nederlands Uitgeversverbond a i.
   (Vec C-174/15)
   (2015/C 213/27)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank Den Haag
   
      Účastníci konania pred vnútroštátnym súdom
   
   
      Žalobca: Vereniging Openbare Bibliotheken (VOB)
   
      Žalovaný: Stichting Leenrecht
   
      Vedľajší účastník konania: Nederlands Uitgeversverbond, Stichting LIRA, Stichting Pictoright
   
      Prejudiciálne otázky
   
   
               1.
            
            
               Majú sa článok 1 ods. 1, článok 2 ods. 1 písm. b) a článok 6 ods. 1 smernice 2006/115 (1) vykladať tak, že pod pojmom „požičiavanie“ v zmysle tohto predpisu sa rozumie aj sprístupnenie románov, zbierok poviedok, životopisov, cestopisov, detských kníh a literatúry pre mládež, chránených autorským právom, nie však na účely priameho alebo nepriameho hospodárskeho alebo obchodného prospechu, ak sa uskutočňuje prostredníctvom zariadení prístupných verejnosti,
               
                           —
                        
                        
                           tým, že sa rozmnoženina v digitálnej podobe (rozmnoženina A) uloží na server zariadenia a užívateľovi sa umožní túto rozmnoženinu rozmnožiť stiahnutím na svoj vlastný počítač (rozmnoženina B),
                        
                     
                           —
                        
                        
                           pričom rozmnoženina vyhotovená užívateľom počas sťahovania (rozmnoženina B) po vypršaní časovo obmedzeného obdobia už nie je použiteľná, a
                        
                     
                           —
                        
                        
                           iný užívateľ si počas tohto obdobia nemôže rozmnoženinu (rozmnoženinu A) stiahnuť na svoj počítač?
                        
                     
         
               2.
            
            
               V prípade kladnej odpovede na prvú otázku: Bráni článok 6 smernice 2006/115 a/alebo iné ustanovenie práva Únie členským štátom spojiť obmedzenie práva na vypožičanie stanovené v článku 6 uvedenej smernice s podmienkou, že rozmnoženina sprístupnená zariadením (rozmnoženina A) bola držiteľom práv alebo s jeho súhlasom uvedená na trh prvým predajom alebo iným prvým prevodom vlastníctva tejto rozmnoženiny v rámci Únie v zmysle článku 4 ods. 2 smernice 2001/29 (2)?
            
         
               3.
            
            
               V prípade zápornej odpovede na prvú otázku: Stanovuje článok 6 smernice 2006/115 iné požiadavky na pôvod rozmnoženiny sprístupnenej zariadením (rozmnoženina A), ako napríklad požiadavku, že táto rozmnoženina pochádzala zo zákonného zdroja?
            
         
               4.
            
            
               V prípade kladnej odpovede na druhú otázku: Má sa článok 4 ods. 2 smernice 2001/29 vykladať tak, že pod prvým predajom predmetov alebo iným prvým prevodom vlastníctva v zmysle tohto predpisu sa rozumie aj časovo obmedzené sprístupnenie digitálnej rozmnoženiny románov, zbierok poviedok, životopisov, cestopisov, detských kníh a literatúry pre mládež, chránených autorským právom, ktoré sa uskutočňuje online sťahovaním?
            
         
      (1)  Smernica Európskeho parlamentu a Rady 2006/115/ES z 12. decembra 2006 o nájomnom práve a výpožičnom práve a o určitých právach súvisiacich s autorskými právami v oblasti duševného vlastníctva (Ú. v. EÚ L 376, s. 28).
   
      (2)  Smernica 2001/29/ES Európskeho parlamentu a Rady z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001).